Document ID: 32012R1231

REGOLAMENT TAL-KUNSILL (UE) Nru 1231/2012
tas-17 ta’ Diċembru 2012
li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
Wara li kkunsidra l-proposta mill-Kummissjoni Ewropea,
Billi:
(1)
Sabiex ikunu żgurat il-forniment suffiċjenti u bla waqfien ta’ ċerti prodotti li l-produzzjoni tagħhom mhijiex suffiċjenti fl-Unjoni u biex jiġi evitat kwalunkwe tfixkil fis-suq għal ċerti prodotti agrikoli u industrijali, infetħu kwoti tariffarji awtonomi permezz tar-Regolament tal-Kunsill (UE) Nru 7/2010 (1). Prodotti li ma jaqbżux il-limiti tal-kwoti tariffarji jistgħu jkunu impurtati b’rati ta’ dazju żero jew mnaqqsa. Għall-istess raġunijiet huwa neċessarju li jinfetħu, b’seħħ mill-1 ta’ Jannar 2013, kwoti tariffarji ġodda b’rata ta’ dazju żero għal volumi xierqa tal-prodotti bin-numri tas-serje 09.2658, 09.2659, 09.2660 u 09.2661.
(2)
Il-volumi tal-kwoti tariffarji awtonomi bin-numri tas-serje 09.2628, 09.2634 u 09.2929, mhumiex biżżejjed biex jissodisfaw il-bżonnijiet tal-industrija tal-Unjoni għall-perjodu tal-kwota attwali li jintemm fil-31 ta’ Diċembru 2012. Konsegwentament, dawn il-volumi tal-kwota għandhom jiżdiedu b’seħħ mill-1 ta’ Lulju 2012. Madankollu, ż-żieda tal-volumi tal-kwota għall-kwota tariffarja awtonoma bin-numru tas-serje 09.2634, m’għandiex titkompla wara l-31 ta’ Diċembru 2012.
(3)
Il-volum għall-kwota tariffarja awtonoma bin-numru tas-serje 09.2603 għandu jinbidel bil-volum muri fl-Anness għal dan ir-Regolament.
(4)
Mhuwiex aktar fl-interess tal-Unjoni li jibqgħu jingħataw kwoti tariffarji fl-2013 għal prodotti bin-numri tas-serje 09.2615, 09.2636, 09.2640, 09.2813 u 09.2986. Għalhekk, dawk il-kwoti għandhom jingħalqu b’seħħ mill-1 ta’ Jannar 2013 u l-prodotti korrispondenti għandhom jitneħħew mill-Anness għar-Regolament (UE) Nru 7/2010.
(5)
Fid-dawl ta’ bosta bidliet li għandhom isiru, fl-interess taċ-ċarezza, l-Anness għar-Regolament (UE) Nru 7/2010 għandu jiġi kompletament sostitwit.
(6)
Ir-Regolament (UE) Nru 7/2010 għandu għalhekk jiġi emendat skont dan.
(7)
Billi l-kwoti tariffarji għandhom jidħlu fis-seħħ mill-1 ta’ Jannar 2013, dan ir-Regolament għandu jibda japplika mill-istess data u jidħol fis-seħħ immedjatament mal-pubblikazzjoni f’Il-Ġurnal Uffiċjali tal-Unjoni Ewropea,
ADOTTA DAN IR-REGOLAMENT:
Artikolu 1
L-Anness għar-Regolament (UE) Nru 7/2010 hu ssostitwit bit-test li jinsab fl-Anness ma’ dan ir-Regolament.
Artikolu 2
B’seħħ mill-1 ta’ Lulju 2012, fl-Anness għar-Regolament (UE) Nru 7/2010:
(1)
il-volum għall-kwota tariffarja awtonoma bin-numru tas-serje 09.2628 huwa stabbilit għal 3 000 000 m2;
(2)
il-volum għall-kwota tariffarja awtonoma bin-numru tas-serje 09.2634 huwa stabbilit għal 8 000 tunnellata għall-perjodu sal-31 ta’ Diċembru 2012;
(3)
il-volum għall-kwota tariffarja awtonoma bin-numru tas-serje 09.2929 huwa stabbilit għal 10 000 tunnellata.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Huwa għandu japplika mill-1 ta’ Jannar 2013, ħlief għall-Artikolu 2 li għandu japplika mill-1 ta’ Lulju 2012.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, is-17 ta’ Diċembru 2012.

Labels: 3
1
6